വാഹനത്തില് പൊലീസ് സ്റ്റിക്കര് ദമ്ബതികള്ക്കെതിരെ കേസ് മാനന്തവാടി: പൊലീസ് സ്റ്റിക്കര് പതിച്ച വാഹനത്തില് യാത്രചെയ്ത ദമ്ബതികള്ക്കെതിരെ പൊലീസ് കേസെടുത്തു. തമിഴ്നാട് തിരുനെല്വേലി അമ്മന്കോവില് സ്ട്രീറ്റിലെ മഹേന്ദ്രന് 25, ഭാര്യ ശരണ്യ 23 എന്നിവര്ക്കെതിരെയാണ് മാനന്തവാടി പൊലീസ് ആള്മാറാട്ടം, പൊലീസ് വാഹനമെന്ന് തെറ്റിദ്ധരിപ്പിച്ച് ദുരുപയോഗം ചെയ്യല്, പകര്ച്ചവ്യാധി നിരോധന നിയമം എന്നീ വകുപ്പുകള് പ്രകാരം കേസെടുത്തത്. തലശ്ശേരിയില് നിന്ന് കോയമ്ബത്തൂരിലേക്ക് പോവുകയായിരുന്ന ഇവര് സഞ്ചരിച്ചിരുന്ന ബോണറ്റിെന്റ മുന്നില് ശൂലം സ്ഥാപിച്ച ഇന്നോവ കാറിെന്റ പിറകിലും മുന്നിലുമായി പൊലീസ് എന്നെഴുതിയ സ്റ്റിക്കര് പതിച്ചിരുന്നു. ശനിയാഴ്ച രാത്രി മാനന്തവാടി എരുമത്തെരുവിലെ സ്വകാര്യ ലോഡ്ജില് തങ്ങുകയായിരുന്നു. ഞായറാഴ്ച രാവിലെ വാഹനം കണ്ട് സംശയം തോന്നിയ നാട്ടുകാര് മാനന്തവാടി സ്റ്റേഷന് ഹൗസ് ഓഫിസര് എം.എം. അബ്ദുല് കരീമിനെ വിവരമറിയിച്ചതിനെത്തുടര്ന്ന് പ്രിന്സിപ്പല് എസ്.ഐ ബിജു ആന്റണി, എസ്.ഐ നൗഷാദ്, എ.എസ്.ഐ മെര്വിന് ഡിക്രൂസ്, വനിത സി.പി.ഒ ശാലിനി എന്നിവര് ചേര്ന്ന് ദമ്ബതികളെ കസ്റ്റഡിയിലെടുക്കുകയായിരുന്നു.